**DĖL TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi, bei atsižvelgdama į Lietuvos nacionalinio dailės muziejaus 2023 m. gegužės 22 d. gautą raštą Nr. V 5-317-(1.26 Mr) „Dėl sutikimo perimti valstybės turtą“ ir Lietuvos nacionalinės Martyno Mažvydo bibliotekos 2023 m. birželio 8 d. raštą SD-23-429 „Dėl sutikimo perimti valstybės turtą“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Lietuvos nacionalinio dailės muziejaus patikėjimo teise valdomą valstybės trumpalaikį materialųjį turtą:

1.1 Planšetinius kompiuterius Lenova Yoga Tab 3 Plus (X703L), Black, 10.1“, IPS, 2560x1600, 3072MB/32GB, WLAN (15 vnt.), turto bendra įsigijimo balansinė vertė 5535,75 Eur, finansavimo šaltinis – Europos Sąjungos struktūrinių fondų lėšos.

1.2. Dėklus planšetiniams kompiuteriams HAMA Sleeve (15 vnt.), turto bendra įsigijimo balansinė vertė 181,50 Eur, finansavimo šaltinis – Europos Sąjungos struktūrinių fondų lėšos.

2. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą – „Suintegruotas 23“ kompiuteris (AiO) HP ProOne 440 G9 ((Inventorinis Nr. IT- 003553-IT-003555)-3 vnt.), turto bendra likutinė vertė 2023 m. gegužės 31 d. - 2742,48 Eur, finansavimo šaltinis – valstybės biudžeto lėšos.

3. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio krašto muziejui valdyti, naudoti ir disponuoti juo patikėjimo teise.

4. Perduoti sprendimo 2 punkte nurodytą turtą, jį perėmus savivaldybės nuosavybėn, Rokiškio rajono savivaldybės Juozo Keliuočio viešajai bibliotekai valdyti, naudoti ir disponuoti juo patikėjimo teise.

5. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją, pasirašyti sprendimo 1 ir 2 punktuose nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.

6. Turtą nurodytą 1 punkte naudoti savivaldybės savarankiškąjai funkcijai įgyvendinti – gyventojų bendrosios kultūros ugdymas ir etnokultūros puoselėjimas bei informacinės visuomenės plėtros įgyvendinimui.

7. Turtą nurodytą 2 punkte naudoti savivaldybės savarankiškajai funkcijai įgyvendinti – viešosios bibliotekos veiklai, plėtojant viešosios interneto prieigos paslaugų teikimui.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**„DĖL TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perimti Rokiškio rajono savivaldybės nuosavybėn savarankiškosioms funkcijoms trumpalaikį ir ilgalaikį materialųjį turtą ir jį perėmus perduoti valdyti, naudoti ir disponuoti juo patikėjimo teise Rokiškio krašto muziejui ir Rokiškio rajono savivaldybės Juozo Keliuočio viešajai bibliotekai. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 6 straipsnio 13 ir 24 punktai, nustato, kad viena iš savarankiškos savivaldybių funkcijos yra „Gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra), bei „informacinės visuomenės plėtros įgyvendinimas“;  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau- įstatymas) 6 straipsnio 2 punktas, nustato, kad Savivaldybė turtą įgyja, „savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti,kai šis turtas perduodamas savivaldybių nuosavybėn pagal Vyriausybės nutarimus šio įsatymo 20 straipsnio 1 dalies 4, 5 ir 6 punktuose nustatytais atvejais“;  Šio įstatymo 12 straipsnio 1 dalis nustato, kad „savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka”. |
| 3. | Laukiami rezultatai | 1 punkte perduodamas turtas skirtas audiogidų demonstravimui vaikams pritaikytoje ekspozicijoje, veikiančioje Rokiškio krašto muziejuje, taip skatinant vaikus domėtis kultūros vertybėmis.  2 punkte perduodamas turtas skirtas savivaldybės viešosios bibliotekos veiklai, plėtojant viešosios interneto prieigos paslaugų teikimą. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Lietuvos nacionalinis dailės muziejus įgyvendindamas iš Europos Sąjungos struktūrinių fondų lėšų bendrai finansuojamą projektą Nr. 02.3.1-CPVA-V-526-01-0004 „Lietuvos integralios muziejų informacinės sistemos (LIMIS) plėtros, modernizavimo ir naujų el. paslaugų projektas „Virtualus muziejus“ 2023 m. gegužės 22 d. pateikė raštą Nr. V 5-317-(1.26 Mr) „Dėl sutikimo perimti valstybės turtą“, kuriame prašo priimti savivaldybės tarybos sprendimą dėl sutikimo perimti trumpalaikį materialųjį turtą, 15 vnt. planšetinių kompiuterių Lenova Yoga Tab 3 Plus ir 15 vnt. dėklų skirtų planšetiniam kompiuteriui. Turto naudojimo tikslas skatinti vaikus domėtis kultūros vertybėmis: įtaigiai susipažinti su muziejaus ekspozicija, o būnant ne ekspozicijoje, šią informaciją atsisiųsti iš LIMIS duomenų bazės internetu ir peržiūrėti bei perklausyti  Lietuvos nacionalinė Martyno Mažvydo biblioteka, įgyvendindama Lietuvos Respublikos kultūros ministerijos investicijų projektą „Bibliotekų kompiuterizavimas“, 2023 m. birželio 8 d. pateikė raštą Nr. SD-23-429, „Dėl sutikimo perimti valstybės turtą“, kuriame prašo priimti savivaldybės tarybos sprendimą dėl sutikimo perimti ilgalaikį turtą–3 vnt. kompiuterių (AiO) HP ProOne 440 G9. Turto naudojimo tikslas – plėtoti ir atnaujinti viešos prieigos kompiuterių infrastruktūrą viešosiose bibliotekose, sudarant sąlygas joms dalyvauti gyventojų skaitmeninių kompetencijų ugdymo ir vietos skaitmeninio turinio kūrimo bei kitose skaitmeninės informacijos iniciatyvose, teikti geros kokybės paslaugas bibliotekų vartotojams, bei atnaujinti viešos interneto prieigos infrastruktūros kompiuterius.  Atsižvelgiant į pateiktus prašymus – siūlome sutikti perimti valstybės turtą savivaldybės nuosavybėn. Savarankiškoms savivaldybės funkcijoms vykdyti. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |